APSTIPRINĀTS

Latvijas Bibliotekāru biedrības Zemgales nodaļas valdes sēdē

2019.01.03.

Latvijas Bibliotekāru biedrības Zemgales nodaļas gada bibliotekāra balvas nolikums.

1. Lai sekmētu ilgtspējīgu un kvalitatīvu bibliotēku nozares attīstību Latvijā, Latvijas Bibliotekāru biedrības Zemgales nodaļa (LBB ZN) organizē konkursu un pasniedz balvu “Gada bibliotekārs Zemgalē 2019.”. Balvas pretendentu apzināšana un balvas pasniegšana ir vērsta uz bibliotēku pozitīvu publicitāti -pašvaldības, valsts un starptautiskajā mērogā, kā arī izciliem sasniegumiem bibliotekārās apkalpošanas jomā.Šī gada balva tiks pasniegta bibliotekāram, kura darbs tiek **augstu novērtēts un cieši saistīts ar vietējās kopienas vērtībām, dinamiku, aizrautību*,* kvalitāti un inovācijām.**
2. Balvas pretendenti ir fiziskas personas – Zemgales nodaļas bibliotekāru biedrības biedri (institucionālie un/vai individuālie).
3. LBB ZN balvas piešķiršanas mērķis ir izteikt atzinību LBB ZN biedriem, izceļot vispārliecinošāko, aktīvāko un sekmīgāko bibliotekāru devumu, kas spēj iedvesmot citus bibliotekārus un bibliotekāro sabiedrību kopumā.
4. Uz LBB ZN balvu var pretendēt LBB individuālie biedri un institucionālo biedru darbinieki.
5. Pretendenti LBB ZN balvai var pieteikties paši vai to var izvirzīt LBB pārstāvji.
6. Pieteikumus iesniedz rakstiski (personīgi vai pa pastu Akadēmijas iela 26, Jelgava, LV 3001) vai elektroniski (pa e-pastu info@biblioteka.jelgava.lv) **līdz 2019.gada 23.aprīlim.**
7. “Gada bibliotekārs Zemgalē 2019.” piešķiršanas kritēriji (darbības laikaposms 2018., 2019.gads).
	1. Pretendents, izmantojot **inovatīvas un radošas** metodes vai pieejas ir veicinājis interesi par lasīšanu, novadpētniecību, stāstniecību un jēgpilnu brīvā laika pavadīšanu.
	2. Pretendenta veiktajam darbam ir bijusi **sociāla vai iedvesmojoša ietekme** uz bibliotēkas lietotāju dzīvi un kopienas iedzīvotāju dzīvi kopumā.
	3. Pretendents organizējis vai ņēmis aktīvu dalību kādā īpašā **pasākumā vai projektā**, kas sekmējis vietējās kopienas vērtības, dinamiku, aizrautību*,* kvalitāti un inovācijas.
	4. Pretendents ir pratis **dalīties ar savu pieredzi** (dalība kongresos, konferencēs, semināros; publikācijas medijos)
	5. Augstvērtīgu izstāžu, izdales materiālu (piem., bukletu), plakātu, stenda referātu utt, sagatavošana.

Pieteikumus izskata, vērtē un par LBB ZN gada balvas piešķiršanu lemj konkursa komisija šādā sastāvā: LBB Zemgales nodaļas priekšsēdētāja - Lāsma Zariņa (Jelgavas pilsētas bibliotēka), valdes locekļi - Madara Maslova-Konrāde (Bauskas Centrālā bibliotēka) , Antra Ģēvele (Codes bibliotēka),  Sandra Kazimiraite (Aizstrautnieku bibliotēka), Kristīne Ževņenko (Dobeles novada Centrālā bibliotēka),   Viktorija Agafonova (Jelgavas pilsētas bibliotēka). LBB ZN gada balvā ietilpst atzinības raksts un vienreizēja balva.

1. LBB ZN balvu pasniedz Zemgales reģionālā semināra laikā Jelgavā.

Pielikums

PIETEIKUMS LBB ZN BIBLIOTEKĀRA BALVAI

1.Informācija par pretendentu

|  |  |
| --- | --- |
| Vārds, Uzvārds |  |
| Darbavieta un amats |  |
| Darbavietas adrese |  |
| E-pasta adrese |  |
| Tālrunis |  |

2.Informācija par pieteicēju

|  |  |
| --- | --- |
| Vārds, Uzvārds |  |
| Darbavieta un amats |  |
| E-pasta adrese |  |
| Tālrunis |  |

3.Informācija par veiktajām aktivitātēm

|  |
| --- |
| Aprakstiet veiktās aktivitātes. *Ne vairāk kā 500 vārdu!*  |
|  |

4.Pretendenta CV